44वां तीन दिवसीय फाल्गुन महोत्सव शुरू
श्यामप्रचार मंडल के द्वारा 44वां तीन दिवसीय विशाल फाल्गुन महोत्सव का शुभारंभ मंगलवार को धूमधाम के साथ किया गया। महोत्सव के शुभारंभ के मौके पर श्याम परिवार के सदस्याें ने विशाल निशान सह शोभा यात्रा निकाली। इसमें श्याम भक्तों ने बड़-चढ़ कर हिस्सा लिया। श्याम भक्तों के लिए आयोजित विशाल निशान शोभा यात्रा स्थानीय करणी मंदिर से शाम 4 बजे श्री श्याम मंदिर ठाकुर बाड़ी के लिए प्रस्थान हुई। शोभा यात्रा करणी मंदिर से निकल कर गांधी टोला चौक होते हुए टाॅउन कल्ब के पास से पोस्ट चौक के रास्ते नीमडीह का दौरा करते हुए सदर बाजार होके श्री श्याम मंदिर ठाकुर बाड़ी में शोभा यात्रा पहुंची। शोभा यात्रा में लगभग 300 श्याम भक्त शामिल हुए। इस दौरान सभी भक्त बाबा का निशान ध्वज लेकर रथ के आगे बैंड बाजे के साथ-साथ आगे चलते गए। शोभा यात्रा ठाकुर बाड़ी जाने के क्रम में श्याम भक्तों ने पूरे रास्ते भर जय श्याम-जय श्याम का जयकारा लगाया। विशाल शोभा यात्रा के लिए पांच घोड़ों के रथ का विशेष व्यवस्था कराया गया था। पूरे यात्रा में घोड़ों का रथ ही आकर्षण का केन्द्र रहा। यह टाटा से मंगवाया गया था। जिस पर खाटूनरेश विराजमान थे। 8 मार्च को पिल्लई हॉल में श्याम परिवार के द्वारा भजन संध्या आयोजन किया गया हैं।
चाईबासा। विशाल निशान सह शोभा यात्रा में शामिल श्याम भक्त
bho_Deva hin_Deva hin_Deva